*Pielikums nr.2*

# Portfeļgarantiju programmas kredītiestāžu atlases otrās kārtas vērtēšanas kritēriji

Pretendentu iesniegtie pieteikumi tiek vērtēti atbilstoši atbilstības kritērijiem un kvalitātes kritērijiem. Pretendenta atbilstību atbilstības kritērijiem vērtē ar "jā" (atbilst) vai "nē" (neatbilst). Pretendenta atbilstību kvalitātes kritērijiem vērtē, piešķirot noteiktu punktu skaitu.

Pretendenta pieteikums tiek noraidīts un turpmākajā vērtēšanā nepiedalās, ja:

1. pieteikums neatbilst kaut vienam atbilstības kritērijam;
2. pretendents nav izpildījis kritērijā noteiktās minimālās prasības.

**I Atbilstības kritēriji**

1. Pretendents ir kredītiestāde vai kredītiestādes meitas sabiedrība (vai šo personu apvienība), kura ir reģistrēta Latvijā un kura ir tiesīga sniegt finanšu pakalpojumus Latvijā.
2. Pretendenta pieteikums ir noformēts atbilstoši noteikumu prasībām un ir iesniegti dokumenti, saskaņā ar kuriem ir iespējams izvērtēt Pretendenta pieteikumu.

**II Kvalitātes kritēriji un to piemērošana**

|  |  |  |
| --- | --- | --- |
| **Kritērijs** | **Maksimālie punkti kritērijā** | **Vērtējums kritērijā** |
| 1. **Priekšrocību sniegšana komersantam** **(P)** | **60** |  |
| * pretendenta piedāvātais finanšu pakalpojuma procentu likmes samazinājums komersantiem – starpība starp pretendenta finanšu pakalpojumu procentu likmi un pretendenta finanšu pakalpojuma procentu likmi ar portfeļgarantiju.   (P1). | 30 | Ja pieteikumā nav norādīta informācija, lai izvērtētu šo kritēriju, vērtējums ir 0.  Pretendenta iegūtos punktus apakškritērijā nosaka šādi:  P1 = Px / Pmax\*X, kur:  P1 - apakškritērijā iegūtais punktu skaits;  Px – pretendenta piedāvātais likmes samazinājums;  Pmax – lielākais piedāvātais likmes samazinājums;  X-maksimālais punktu skaits apakškritērijā.  Minimālais procentu likmes samazinājums ir 0.5 procentu punkti. |
| * garantijas prēmijas maksāšanas avots – pretendents segs garantijas prēmiju no saviem resursiem vai pieprasīs to kompensēt komersantam (P2). | 18 | Ja garantijas prēmiju maksās Pretendents -18 punkti.  Ja garantijas prēmiju Pretendents pieprasīs kompensēt komersantam -0 punkti. |
| * Kreditēšanas stratēģija (P3). | 12 | Vērtējumu (P3) nosaka pēc šādas punktu skalas:  **3 punkti** – vāji sagatavota stratēģija. Stratēģija ir vispārīga vai iesniegts tikai kopsavilkums, stratēģijā ir būtiskas pretrunas vai neskaidrības. Nav iesniegti visi dokumenti[[1]](#footnote-1), kas pamato stratēģijā norādīto.  **6 punkti** - vidēji sagatavota stratēģija. Stratēģija nav pilnvērtīgi sagatavota, nav norādīti skaidri investīciju virzieni, kreditēšanas kritēriji un nosacījumi. Nav iesniegti visi dokumenti, kas pamato stratēģijā norādīto.  **9 punkti** – labi sagatavota stratēģija. Norādīti skaidri, detalizēti un pamatoti investīciju virzieni, finansēšanas kritēriji un nosacījumi. Nav iesniegti visi dokumenti, kas pamato stratēģijā norādīto.  **12 punkti** – pilnvērtīgi sagatavota stratēģija. Norādīti skaidri, detalizēti un pamatoti investīciju virzieni, finansēšanas kritēriji un nosacījumi. Stratēģija pamato racionālu un saprātīgu papildus ieguvumu komersantu kreditēšanā, ko pretendents nodrošinās ar portfeļgarantijas instrumentu. Iesniegti visi dokumenti, kas pamato stratēģijā norādīto. |
| 1. **Programmas ieviešanas efektivitāte (E)** | **30** |  |
| * pretendenta plānotā no jauna izveidojamā aizdevumu portfeļa maksimālā kompensācija (%) =cap (max 17.5%\*) reizinājums ar garantijas likmi (max 80%\*)[[2]](#footnote-2) | 30 | Pretendenta iegūtos punktus apakškritērijā nosaka šādi:  E = Emin / Ex \*X, kur:  E- apakškritērijā iegūtais punktu skaits,  Emin – mazākā piedāvātā portfeļa maksimālā kompensācija;  Ex – pretendenta piedāvātā portfeļa maksimālā kompensācija;  X-maksimālais punktu skaits apakškritērijā. |
| 1. **Vēsturiskais portfelis (K)** | **10** |  |
| * pretendenta kopējais Altum garantēto finanšu pakalpojumu apjoms komersantiem 2016.-2018.gadā (EUR) (K1). | 5 | Pretendenta iegūtos punktus apakškritērijā nosaka šādi:  K1 = Kx / Kmax \*X, kur:  K1 - apakškritērijā iegūtais punktu skaits,  Kx – pretendenta kopējais Altum garantēto finanšu pakalpojumu apjoms 2016.-2018.gadā,  Kmax – lielākais pretendentu vēsturiskais Altum garantēto finanšu pakalpojumu portfelis,  X-maksimālais punktu skaits apakškritērijā.  Ja Pretendents iesniedz pieteikumu kā personu apvienība, kritērijā izmanto personu apvienības kopējo apjomu. |
| * pretendenta kopējais Altum garantēto finanšu pakalpojumu skaits komersantiem 2016.-2018.gadā (K2). | 5 | Pretendenta iegūtos punktus apakškritērijā nosaka šādi:  K2 = Kx / Kmax \*X, kur:  K2 - apakškritērijā iegūtais punktu skaits,  Kx – pretendenta kopējais Altum garantēto finanšu pakalpojumu skaits;  Kmax – lielākais pretendentu vēsturiskais Altum garantēto finanšu pakalpojumu skaits;  X-maksimālais punktu skaits apakškritērijā.  Ja Pretendents iesniedz pieteikumu kā personas apvienība, kritērijā izmanto personu apvienības kopējo izsniegto garantiju skaitu. |

1. Kopējo vērtējumu (V) nosaka, summējot vērtējumu katrā apakškritērijā V= P1+P2+P3+E+K1+K2.

**II Pieteikumu sarindošana**

1. Pieteikumus sarindo atbilstoši iegūtajam vērtējumam kritērijos.
2. Ja vairākiem Pretendentiem ir vienāds punktu skaits, augstāku vērtējumu piešķir Pretendentam, kas ir saņēmis vairāk punktus apakškritērijā “Pretendenta piedāvātais finanšu pakalpojuma procentu likmes samazinājums komersantiem - starpība starp pretendenta finanšu pakalpojumu procentu likmi un pretendenta finanšu pakalpojuma procentu likmi ar portfeļgarantiju. (P1)”.
3. Ja vairākiem Pretendentiem ir vienāds punktu skaits un vienāds vērtējums 5.punktā minētajā kritērijā “Pretendenta piedāvātais finanšu pakalpojuma procentu likmes samazinājums – starpība starp pretendenta finanšu pakalpojumu procentu likmi komersantam un pretendenta finanšu pakalpojuma procentu likmi komersantam ar portfeļgarantiju (procentu punkti), augstāku vērtējumu piešķir Pretendentam, kas ir saņēmis vairāk punktus kritērijā “Pretendenta plānotā no jauna izveidojamā aizdevumu portfeļa maksimālā kompensācija (%) ” (E).
4. Ja arī ņemot vērā 6.punktā norādīto, vairākiem Pretendentiem ir vienāds punktu skaits, augstāku vērtējumu piešķir Pretendentam, kas ir saņēmis vairāk punktus kritērijā “Pretendenta kopējais Altum garantēto finanšu pakalpojumu apjoms uzņēmējdarbībai 2016.-2018.gadā (EUR) (K1)”.

1. Var iesniegt dokumentus vai šo dokumentu aprakstu [↑](#footnote-ref-1)
2. Saskaņā ar *Pieteikums dalībai Portfeļgarantiju programmas kredītiestāžu atlasei* 3.punktā norādīto [↑](#footnote-ref-2)